Зарнисор (деҳа, н. Тоҷикобод)

Зарнисор (собиқ Қамушбек) — деҳа дар ҷамоати деҳоти Нушори ноҳияи Тоҷикобод. Аз Зарнисор то маркази ҷамоат 22 км, то маркази ноҳия 30 км. Аҳолиаш 555 нафар (2017), тоҷикон.

 Иқтисод 
Деҳа муассисаи таҳсилоти миёнаи умумӣ, бунгоҳи тиббӣ, маркази фароғатӣ, масҷиди панҷвақта, нуқтаи савдои хусусӣ ва чойхона дорад. Соҳаҳои асосии хоҷагӣ: ғаллакорӣ, боғдорӣ, сабзавоткорӣ, занбӯрпарварӣ ва чорводорӣ. Заминҳо аз дарёчаи кӯҳии Шӯрак ва чашмасорони кӯҳдоманҳо обёрӣ мешаванд. 

 Мардум 
Мардумаш баъди заминларзаи соли 1949 пурра ба ноҳияҳои Ҷайҳун (собиқ Қумсангир) ва Шаҳритуз кӯч баста, деҳа беодам монда буд. Аз соли 1980 аҳолӣ ба деҳа баргаштанд ва дар ҳайати соахози «Ҳаёти Нав»-и ноҳияи Ғарм (ҳозира Рашт) кор карданд. Баъди таъсиси ноҳияи Тоҷикобод (26.2.1991) деҳа ва ҷамоати деҳоти Нӯшор ба ҳайати он дохил карда шуданд. Ҳоло дар ҳудуди деҳа 45 хоҷагии деҳқонии инфиродӣ фаъолият доранд.

 Эзоҳ 

 Адабиёт 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Тоҷикобод
Гурӯҳ:Ҷамоати Нушор